Source: http://lex.justice.md/md/311229/
Timestamp: 2019-04-23 11:56:43+00:00
Document Index: 12845572

Matched Legal Cases: ['Articolul 10', 'articolul 14', 'articolul 15', 'articolul 16', 'articolul 17', 'Articolul 17', 'articolul 10', 'articolul 18', 'articolul 21', 'articolul 22', 'articolul 23']

LC1615/1993
ID intern unic: 311229
LEGE Nr. 1615
din 19.10.1993
pentru modificarea şi completarea Legii privind partidele
şi alte organizaţii social-politice
Publicat : 30.10.1993 în Monitorul Oficial Nr. 010 Promulgat : 19.10.1993
Art. I. - În Legea nr. 718-XII din 17 septembrie 1991 privind partidele şi alte organizaţii social-politice se fac următoarele modificări şi completări:
1. Articolul 10 se reformulează astfel:
"Este interzisă finanţarea partidelor, altor organizaţii social-politice, precum şi transmiterea către acestea de bunuri din partea:
-statelor, persoanelor fizice şi juridice străine, apatrizilor;
- întreprinderilor mixte, dacă cota statului sau a fondatorului străin în aceste întreprinderi este mai mare de 20 procente;
Partidele şi alte organizaţii social-politice nu au dreptul să deschidă conturi în bănci străine şi să păstreze în ele mijloace băneşti".
2. În articolul 14 după textul "Ele nu trebuie să" se introduce textul "reproducă simbolica statului şi".
3. În articolul 15 alineatul al doilea liniuţa a patra "să dispună" se substituie cu textul "să instituie şi să dispună".
4. În articolul 16 alineatul al patrulea după textul "economică şi comercială" se introduce textul "cu excepţia cazurilor indicate în articolul 17".
5. Articolul 17 se reformulează astfel:
"Mijloacele băneşti ale partidelor şi ale altor organizaţii social-politice se formează din cotizaţiile de intrare şi din cele de membru, din beneficiu obţinut de la activitatea mijloacelor de informare în masă, de la vînzarea literaturii social-politice, altor materiale de propagandă şi agitaţie, a confecţiilor cu simbolică proprie, de la desfăşurarea festivalurilor, expoziţiilor, lecţiilor, altor manifestări, din vărsămintele benevole şi donaţiile persoanelor fizice şi juridice, excepţie făcînd cazurile indicate în articolul 10 alineatul întîi, precum şi din alte încasări care nu sînt interzise de plegislaţie".
6. În articolul 18:
- alineatele al doilea şi al treilea se reformulează astfel:
"Venitul de pe urma activităţii partidelor şi altor organizaţii social-politice nu poate fi distribuit membrilor săi şi se foloseşte numai în scopul realizării prevederilor statutare.
Membrii partidelor şi altor organizaţii social-politice nu au dreptul la venitul şi averea partidelor şi altor organizaţii social-politice şi nu poartă răspundere pentru datoriile acestora";
- în alineatul al cincelea după textul "sursele veniturilor" se introduce textul "şi cheltuielile".
7. În articolul 21:
- alineatul al doilea se reformează astfel:
"Controlul asupra respectării normelor statutului de către partide şi alte organizaţii social-politice este exercitat de Ministerul Justiţiei. Reprezentanţii lui au dreptul să asiste la manifestările desfăşurate de partide şi alte organizaţii social-politice, să ceară actele şi explicaţiile necesare";
- se introduce un nou alineat, al treilea, cu următorul cuprins:
"Supravegherea asupra respectării legislaţiei de către partide şi alte organizaţii social-politice este exercitată de organele procuraturii".
8. În articolul 22 textul "întreprinderilor, instituţiilor, organizaţiilor de stat, cetăţenilor, altor partide şi organizaţii social-politice" se substituie cu textul "persoanelor fizice şi juridice".
9. În articolul 23 alineatul al patrulea, după textul "să facă propagandă şi agitaţie" se introduce textul "să efectueze operaţiuni bancare sau alte operaţiuni legate de bunuri".
Art. 2. Prezenta lege intră în vigoare la data publicării.
Chişinău, 19 octombrie 1993.
Nr.1615-XII.